PrayforBangkok คนกีฬาไว้อาลัยเหยื่อบึมราชประสงค์
 เมื่อช่วงค่ำของวันที่ 17 ส.ค. ที่ผ่านมา…,วันที่ 18 ส.ค. เหล่าบรรดาบุคคลในแวดวงกีฬาไทย ไม่ว่าจะเป็นนักกีฬาและผู้ที่เกี่ยวข้องต่างร่วมกันโพสต์ภาพและข้อความบนสังคมออนไลน์ เพื่อร่วมแสดงความเสียใจ ไว้อาลัยให้กับผู้เสียชีวิต รวมทั้งให้กำลังใจกับผู้ที่ได้รับบาดเจ็บจากเหตุการณ์วางระเบิดในบริเวณแยกราชประสงค์,เหตุการณ์ดังกล่าวเกิดขึ้นเมื่อช่วงค่ำของวันที่ 17 ส.ค.ที่ผ่านมา ได้เกิดเหตุระเบิดขึ้นที่บริเวณแยกราชประสงค์ ฝั่งพระพรหม จนเป็นเหตุให้มีผู้เสียชีวิตและบาดเจ็บจำนวนมาก โดยตามรายงานล่าสุดได้เปิดเผยว่ามีผู้เสียชีวิตจนถึงขณะนี้ จำนวน 20 ราย บาดเจ็บ 108 ราย แบ่งเป็นชาวต่างชาติ 55 ราย คนไทย 53 ราย และมีบาดแผลเล็กน้อยจำนวน 41 ราย,ล่าสุดหลังเกิดเหตุก็ได้มีบุคคลในแวดวงกีฬาไทยร่วมแสดงความเสียใจและไว้อาลัยในเหตุการณ์ดังกล่าว โดย นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา (รมว.กก.) ได้ใช้เพจส่วนตัว Kobkarn Suriyasat Wattanavrangkul Official โพสต์ข้อความ ระบุว่า,ขอแสดงความเสียใจกับครอบครัวผู้เสียชีวิตและบาดเจ็บในเหตุการณ์ครั้งนี้ ดิฉันและจนท. กระทรวงฯ จะทำทุกทาง ใช้ทุกมาตรการที่จำเป็นและจะไม่ยอมให้ใครทำร้ายประเทศไทยมากกว่านี้ ในนามของกระทรวงฯ ขอให้คนไทยทุกคนจับมือกันก้าวผ่านสถานการณ์นี้อย่างเข้มแข็งค่ะ,I am deeply saddened by the incident took place yesterday. My heart felt condolences to the victims, their families, and those effected by the incident.,In this difficult time, the staffs of the Ministry of Tourism and Sports and I will work to ensure the safety of our country and citizens.,On the behalf of the Ministry, Im asking all of us to hold hands and go through this tough time together.,พร้อมทั้งยังได้มีการกำหนดมาตรการรองรับผลกระทบจากเหตุระเบิดที่แยกราชประสงค์ โดยจัดตั้ง วอร์รูม ขึ้นมาภายในกระทรวงท่องเที่ยวฯ เพื่อติดต่อประสานงาน รวมทั้งกระจายข่าวสารบริการอำนวยความสะดวกให้กับประเทศต่างๆ ได้รับรู้และประมวลสถานการณ์ต่อเนื่องตลอด 24 ชั่วโมง และยังส่งกำลังเจ้าหน้าที่ และอาสาสมัครไปดูแลและให้บริการนักท่องเที่ยว ในทุกๆ โรงพยาบาล และจุดสำคัญในการเดินทางต่างๆ,ด้านแฟนเพจของ มาดามแป้ง นวลพรรณ ล่ำซำ ผู้จัดการทีมฟุตบอลหญิงทีมชาติไทย และยังเป็นประธานสโมสรการท่าเรือ เอฟซี ก็ได้โพสต์ข้อความถึงเหตุการณ์นี้,ทางด้านสโมสรฟุตบอลในศึก โตโยต้าไทย พรีเมียร์ลีก นำโดย บุรีรัมย์ ยูไนเต็ด, ชลบุรี เอฟซี, แบงค็อก ยูไนเต็ด, บีอีซี เทโรศาสน รวมทั้งทีมในลีกเดอะ แชมเปียนชิพ ประเทศอังกฤษ ที่มีเจ้าของสโมสรเป็นคนไทย อย่าง เรดดิง เอฟซี ก็ได้ใช้สังคมออนไลน์ที่มีร่วมแสดงความเสียใจ และให้กำลังใจ พร้อมขอให้คนไทยทุกคนปลอดภัย,ขณะที่ทางนักกีฬาจากหลากหลายวงการไม่ว่าจะเป็น น้องเมย์ รัชนก อินทนนท์ นักแบดมินตันชื่อดัง, อองตวน ปินโต นักมวยไทยลูกครึ่ง ไทย-ฝรั่งเศส, ทัดดาว นึกแจ้ง นักวอลเลย์บอลทีมชาติไทย รวมทั้ง ชนาธิป สรงกระสินธ์, มิกา ชูนวลศรี และ จักรพันธ์ พรใส 3 นักฟุตบอลชื่อดังของไทย ก็ได้มีการโพสต์รูปภาพ Pray for Bangkok หรือ Stronger Together ด้วยความหวังที่จะให้คนไทยทุกคนปลอดภัยและเข้มแข็งไปด้วยกัน.
เหล่าบรรดาบุคคลในแวดวงกีฬาไทยต่างร่วมกันโพสต์ภาพและข้อความบนสังคมออนไลน์ เพื่อแสดงความเสียใจ และไว้อาลัยให้กับผู้เสียชีวิต รวมทั้งให้กำลังใจผู้ที่ได้รับบาดเจ็บจากเหตุการณ์วางระเบิดในบริเวณแยกราชประสงค์
ระเบิดราชประสงค์,ระเบิดแยกราชประสงค์,ระเบิดพระพรหม,ระเบิดสยาม,บึ้ม,กอบกาญจน์ วัฒนวรางกูร,บุรีรัมย์ ยูไนเต็ด,ชลบุรี เอฟซี,แบงค็อก ยูไนเต็ด,บีอีซี เทโรศาสน,เรดดิง เอฟซี,รัชนก อินทนนท์,อองตวน ปินโต,ทัดดาว นึกแจ้ง,มิกา ชูนวลศรี,จักรพันธ์ พรใส,ข่าวกีฬา,ข่าว,ไทยรัฐออนไลน์,PrayforBangkok